**POSIBLES IDEAS PARA UNHA HOMILÍA CON NENOS**

**14 xaneiro 2018**

O que BUSCAS na vida

ENCONTRARALO en XESÚS.

**1. VER: Necesitados de buscas e encontros.**

-Fixámonos no debuxo de Fano da portada. Andamos como tolos buscando en diferentes navegadores o que queremos saber, o que nos interesa.

***Que buscamos? Onde buscamos? A quen buscamos?***

**2**. **XULGAR: Buscando a Xesús**

- No evanxeo deste domingo, Xoán Bautista presenta a Xesús a Andrés e a outro discípulo que andaban buscando. **Estes fóronse con el a ver onde vivía, que facía, e seguírono.**

Recordan ata a hora: “eran as 4 da tarde”, porque lles cambiou a vida. **Logo eles mesmos presentaron a Simón a Xesús, que tamén oe seguiu…**

Na 1ª lectura o mestre Elí axuda a descubrir a voz de Deus a Samuel para que lle responda: ***«Fala, que o teu servo escoita».***

**+QUE NOS QUERE DICIR XESÚS?**

Andamos necesitados de buscas e de encontros. Queremos encontrar un sentido á nosa vida, facer algo que pague a pena.

A Palabra de Deus sintonízanos directamente con Xesús. Son as cousas do Espírito, que nos conectan con Xesús.

**Xesús cámbianos a vida.** Aquelas palabras *“vinde e veredes”* cambiaron a vida de Andrés e Pedro: xa foron con el a todas partes, descubriron que era o Salvador, as súas palabras enchéronnos de ledicia, deron a súa vida por el.

Xesús é o mellor lugar para encontrar a vida que pague a pena.

**Que che pode dar Xesús se o segues?**

1. **ACTUAR: Dá froitos e sé agradecido con Deus.**

-Agradecemos a tantas persoas, como Elí ou Xoán Bautista, que a nós nos acompañan na fe para seguir a Xesús?.

-Busca algún momento ao longo do día para pasalo con Xesús comunicándote con el: ora co evanxeo, visítao…

-Non perdas ningún domingo a Eucaristía… Forma parte do grupo que cada domingo “queda” na misa.

-Organiza co grupo un momento de oración xunto ao sagrario.

-Pensa se Xesús te chama a seguilo con algunha vocación concreta.

***Que estás disposto a facer?***

**LECTURAS**

* **I SAMUEL 3, 3b-10. 19: *Fala, Señor, que o teu servo escoita.***

Naqueles días, Samuel estaba deitado no templo do Señor, onde se atopaba a arca de Deus. Entón o Señor chamou a Samuel. Este respondeu: *«Aquí estou».* Correu onde estaba Elí e dixo: «*Aquí estou, porque me chamaches»*. Respondeulle: *«Non te chamei. Volve deitarte»*. Foi e deitouse. O Señor volveu chamar a Samuel. Levantouse Samuel, foi onde estaba Elí e díxolle: *«Aquí estou, porque me chamaches»*. Respondeulle: *«Non te chamei, meu fillo. Volve deitarte»*. Samuel non coñecía aínda o Señor, nin se lle manifestara aínda a palabra do Señor. O Señor chamou a Samuel, por terceira vez. Levantouse, foi onde estaba Elí e díxolle: *«Aquí estou, porque me chamaches».* Comprendeu entón Elí que era o Señor o que chamaba ao mozo. E díxolle a Samuel: *«Vai deitarte. E se te chama de novo, di: “Fala, Señor, que o teu servo escoita”».* Samuel foi deitarse no seu sitio. O Señor presentouse e chamou como as veces anteriores: *«Samuel, Samuel».* Respondeulle Samuel: *«Fala, que o teu servo escoita»*. Samuel creceu. O Señor estaba con el, e non deixou que se frustrase ningunha das súas palabras. *Palabra do Señor.*

* **SALMO 39: R/.    Aquí estou, Señor, para facer a túa vontade.**
* **I CORINTIOS 6, 13c-15a. 17-20: *Osvosos corpos son membros de Cristo!***

Irmáns: O corpo non é para a fornicación, senón para o Señor; e o Señor, para o corpo. E Deus resucitou o Señor e resucitaranos tamén a nós co seu poder. Non sabedes que os vosos corpos **son membros de Cristo?** O que se une ao Señor é un espírito con el. Fuxide da inmoralidade. Calquera pecado que cometa o home queda fóra do seu corpo. Pero o que fornica peca contra o seu propio corpo. Seica non sabedes que **o voso corpo é templo do Espírito Santo,** que habita en vós e recibistes de Deus? E non vos pertencedes, pois fostes comprados a bo prezo. Xa que logo, ¡glorificade a Deus co voso corpo! *Palabra do Señor.*

* **Xoáan 1, 35-42: *Viron onde vivía e quedaron con el*.**

|  |
| --- |
| **Narrador:** Naquel tempo, estaba Xoán con dous dos seus discípulos e, fixándose en Xesús que pasaba, dixo:  **Xoán Bautista:** *-«Este é o Año de Deus».*  **Narrador:** Os dous discípulos oíron as súas palabras e seguiron a Xesús. Xesús volveuse e, ao ver que o seguían, preguntoulles:  **Xesús: -***«Que buscades?».*  **Narrador:** Eles contestáronlle:  **Andrés:** *-«Rabí (que significa Mestre), onde vives?».*  **Narrador:** El díxolles:  **Xesús: *-«Vinde e veredes».***  **Narrador:** Entón foron, viron onde vivía e quedaron con el aquel día; era como a hora décima. **Andrés, irmán de Simón Pedro**, era un dos dous que oíron a Xoán e seguiron a Xesús; encontra primeiro a seu irmán Simón e dille:  **Andrés:** -***«Encontramos o Mesías (que significa Cristo)».***  **Narrador:** E levouno a Xesús. Xesús quedóuselle mirando e díxolle:  **Xesús:** *-«Ti es Simón, o fillo de Xoán; ti chamaraste Cefas (que se traduce: Pedro)».*  Palabra do Señor.  ***(Narrador-Xoán Bautista-Xesús-Andrés).*** |